Valsing

=﻿Valsing=

Beskrivelse av prosessen
Valsing (eng: rolling) er en mekanisk kontinuerlig bearbeidsprosess der arbeidsstykket passerer mellom to valser som roterer i motsatt retning (figur 1). Prosessen betegnes hovedsaklig som primær og utføres med hovedformål om å redusere tykkelsen på arbeidsstykket. Andre egenskaper som kan forbedres er: Figur 1. Valsing av plate
 * Form
 * Mikrostruktur
 * Mekaniske egenskaper
 * Overflaten

Prosessen klassifiseres gjerne etter temperaturen valsingen foregår, varm- og kaldvalsing. Varmvalsing foregår ved temperaturer over rekrystalliseringstemperaturen til det aktuelle metallet, mens kaldvalsing foregår ved temperaturer under rekrystalliseringstemperaturen. Hovedforskjellene på disse prosessene er nødvendig energi i valseprosessen, og den resulterende mikrostrukturen. Lav temperatur på metallet medfører at mer energi må til for å valse objektet enn ved høyere temp. Samtidig er det noen ulemper med varmvalsing, som blant annet at overflaten av materialet blir oksidert av luft, noe som gir en uønskelig overflate. I tillegg gir ikke varmvalsing den samme styrkeøkningen som kaldvalsing. Derfor brukes gjerne en kombinasjon av kald- og varmvalsing for å oppnå ett best mulig resultat.

Figur 2. Mikrostruktur ved kaldvalsing

Figur 3. Mikrostruktur ved varmvalsing

Materialer prosessen er egnet til
I all hovedsak brukes valsing til bearbeidelse av metaller som er duktile ved bearbeidelsestemperatur. Typisk valseprosess for aluminium (figur 2), der første steg av valsingen foregår over rekrystalliseringstemp for at nødvendige krefter skal være så liten som mulig. Videre brukes kaldvalsing i siste steg for å unngå oksidasjon av overflaten, og i tillegg opnås deformasjonsherding som gir stykeøkningseffekt.

Figur 4. Typisk valseprosess for aluminium

Figur 5. Industriell varmvalsing av stål

Økonomi
Dette er en dyr prosess som krever dyrt utstyr, men samtidig er det en effektiv prosess når det kommer til materialsvinn. I de fleste valseprosesser kan man se bort i fra materialsvinn.